CELEX: C2005/229/09
Language: lt
Date: 2005-09-17 00:00:00
Title: Byla C-253/05 Europos Bendrijų Komisijos 2005 m. birželio 15 d. pareikštas ieškinys Nyderlandų Karalystei

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/4
            
         Europos Bendrijų Komisijos 2005 m. birželio 15 d. pareikštas ieškinys Nyderlandų Karalystei
   (Byla C-253/05)
   (2005/C 229/09)
   Proceso kalba: olandų
   2005 m. birželio 15 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Minas Konstantinidis ir Pieter Van Nuffel, ieškinys Nyderlandų Karalystei.
   Ieškovė Teisingumo Teismo prašo:
   
               —
            
            
               pripažinti, kad Nyderlandų Karalystė pažeidė įsipareigojimus pagal 1994 m. gruodžio 20 d. Europos Parlamento ir Tarybos direktyvos 94/62/EB (1) dėl pakuočių ir pakuočių atliekų 18 straipsnį, Convenant Verpakkingen III nustačiusi kliūtis kitose valstybėse narėse pagamintų gėrimų pakuočių, atitinkančių esminius šios direktyvos reikalavimus, realizavimui Nyderlanduose;
            
         
               —
            
            
               priteisti iš Nyderlandų Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Nyderlandų teisės akte nustatyta aiški Bendrijos vidaus prekybos jau pateiktais į rinką kitoje valstybėje narėje alumi, gaivinančiais gėrimais ir vandeniu vienkartinėse pakuotėse iš plastiko ir stiklo kliūtis. Komisija mano, kad ši prekybos kliūtis prieštarauja Direktyvos 94/62 18 straipsniui, pagal kurį „valstybės narės netrukdo pateikti į rinką savo teritorijoje pakuočių, kurios atitinka šios direktyvos nuostatas“.
   Kitoje valstybėje narė jau pateiktų į rinką pakuočių atveju darytina prielaida, kad jos atitinka esminius direktyvos reikalavimus; todėl Bendrijoje prekyba jomis negali būti trukdoma.
   
      (1)  OL L 365, p. 10.